225. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1073314/5965/0016 της 24 Ιουν.-16 Ιουλ. 1996 (ΦΕΚ Β΄  569) Εξόφληση μισθοδοτικών καταστάσεων με εντολή μεταφοράς των ποσών, σε λογαριασμό των δικαιούχων. ΄Εχοντας υπόψη: 1.Τις διατάξεις του Α.Ν. 1819/1951 «Περί τρόπου διεξαγωγής των πάσης φύσεως συναλλαγών του Δημοσίου.» 2.Τις διατάξεις των άρθρ. 28 παρ. 3 και 29 παρ. 6 του Ν.Δ. 2362/1995 «Περί Δημοσίου Λογιστικού, ελέγχου των δαπανών του Κράτους και άλλες διατάξεις». 3.Τις διατάξεις της παρ. 4 του άρθρ. 92 και του άρθρ. 131 του Π.Δ. 16/1989 «Εσωτερικός Κανονισμός λειτουργίας Δ.Ο.Υ.». 4.Τις αποφάσεις του Υπουργού των Οικονομικών με αριθ. 78069/5.3.1952 «περί εφαρμογής των διατάξεων του Α.Ν. 1819/1951». Την αριθ. 194902/1969 «περί διαδικασίας πληρωμής σταθερών, διαρκούς ή περιοδικού χαρακτήρα δαπανών», την αριθ. 1076035/8116/0016/20.10.1992 και την αριθ. 2029324/3289/Α0024/3.5.1991 συμπληρωματικές των δύο προηγούμενων. 5.Τα αιτήματα διαφόρων υπηρεσιών, που ζητούν για λόγους ασφαλείας και καλύτερης εξυπηρέτησής τους, να τους καταβάλλονται τα χρήματα της μισθοδοσίας των υπαλλήλων τους, απευθείας στους Τραπεζικούς λογαριασμούς των δικαιούχων. 6.Την αριθ. 411/24.1.1996 κοινή απόφαση του Πρωθυπουργού και του Υπουργού Οικονομικών, με την οποία εκχωρούνται αρμοδιότητες στους Υφυπουργούς Οικονομικών, αποφασίζουμε: Οι μισθοδοτικές καταστάσεις που αφορούν αποδοχές των δημοσίων πολιτικών υπαλλήλων δύναται να   εξοφλούνται και με εντολή μεταφοράς  Σελ. 384,90920 Τεύχος 1347 Σελ. 36 των ποσών μέσω της Τράπεζας της Ελλάδος σε κοινό λογαριασμό των δικαιούχων, ο οποίος τηρείται σε οποιαδήποτε λειτουργούσα Τράπεζα στην Ελλάδα, η οποία συμμετέχει στο συμψηφιστικό γραφείο της Τράπεζας της Ελλάδος. Ο λογαριασμός, ίδιος για όλους τους υπαλλήλους ανά υπηρεσία, αναγράφεται στη στήλη της μισθοδοτικής κατάστασης, αντί υπογραφής του κάθε υπαλλήλου. Ο περαιτέρω επιμερισμός των ποσών, στους προσωπικούς λογαριασμούς των υπαλλήλων, γίνεται με ευθύνη του αρμόδιου εκκαθαριστή αποδοχών σε συνεννόηση με την Τράπεζα που έχει επιλεγεί από τους ίδιους. Ομοίως, με ευθύνη του γίνεται και ο διακανονισμός για το χρόνο πίστωσης των λογαριασμών αυτών. Η αποστολή των σχετικών γραμματίων (με λογαριασμό ΤΕΣΕΠ) των Δ.Ο.Υ. προς την Τράπεζα Ελλάδος, μπορεί να γίνεται με έκδοση εκτός σειράς έως 2 ημέρες ενωρίτερα από την ημερομηνία πληρωμής, πάντα όμως με ημερομηνία έκδοσης την ορισμένη ημέρα καταβολής της μισθοδοσίας, ημερομηνία που θα εκτελείται και η εντολή στην Τράπεζα Ελλάδος. Δικαιολογητικό εξόφλησης της μισθοδοτικής κατάστασης αποτελεί το «ΠΑΡΑΡΤΗΜΑ» του γραμματίου είσπραξης. Καταστάσεις, στις οποίες περιλαμβάνονται υπάλληλοι με ασφάλιση Ι.Κ.Α., των οποίων οι υπηρεσίες τους δεν έχουν συνδεθεί μηχανογραφικά με το Ι.Κ.Α., δε μπορούν να εξοφληθούν με εντολή μεταφοράς. Απαραίτητη προϋπόθεση, για να τύχει εφαρμογής η κατά τα παραπάνω περιγραφομένη διαδικασία, είναι η σύμφωνη γνώμη όλων των μισθοδοτουμένων υπαλλήλων ανά υπηρεσία, οι οποίοι υποβάλλουν σχετική δήλωση στον αρμόδιο εκκαθαριστή αποδοχών. Η έκδοση της παρούσας ουδεμία δαπάνη επιφέρει στον Κρατικό προϋπολογισμό. 2.Ζ.α.225 Αποδοχές Δημοσίων Υπαλλήλων 